Tizenkét teljes szezont töltött a glasgow-i csapatnál, ahol hat bajnoki címet, négy Skót Ligakupát és három Skót Kupát nyert, valamint részese volt a klubtörténet legnagyobb sikerének, az 1967-es BEK-győzelemnek. Pályára lépett az olasz Internazionale ellen megnyert döntőben is, ahol ő szerezte a győztes gólt. Az 1969-es Ligakupa-döntőben eltörte a lábát, ezért hosszabb időre pályán kívülre kényszerült, ki kellett hagynia az 1970-es BEK-döntőt is, amit a Celtic elvesztett a holland Feyenoord ellenében. Összesen 236 gólt szerzett tétmérkőzésen a klub színeiben, ezzel ötödik a vonatkozó örökranglistán, a klubtörténet egyik legjelentősebb labdarúgója.